כמה עבירות תנועה אפשר לבצע ביום אחד? תשאלו את מירי רגב. לאחר המעקב של סגן השר ירון מזוז, ומעקב נוסף אחר הלוביסט נדב פרי - יצאנו לפני כשנה (שוב בגיבוי הצנרת המדהימים) לפרויקט "88 ימים של פגרה" בניסיון להרחיב את המעקבים אחרי נבחרי ציבור שלא מפרסמים את היומן שלהם.
כמה עבירות תנועה אפשר לבצע ביום אחד? תשאלו את מירי רגב. לאחר המעקב של סגן השר ירון מזוז, ומעקב נוסף אחר הלוביסט נדב פרי – יצאנו לפני כשנה (שוב בגיבוי הצנרת המדהימים) לפרויקט "88 ימים של פגרה" בניסיון להרחיב את המעקבים אחרי נבחרי ציבור שלא מפרסמים את היומן שלהם. ביקשנו מהתומכים במיזם לדרג אחרי מי הם היו רוצים שנעקוב – ושרת התרבות רגב הגיעה למקום השני המכובד. ביום בו ביצענו את המעקב (באמצעות המשרד המצוין "ניסן יעקובי חקירות") רגב יצאה מביתה בשעה 09:23, ונכנסה לרכב שנסע שוב ושוב על השוליים. לאן מיהרה כל כך? למגדל G, שם הנהג שלה סחב לתוך הבניין סיר בישול. רק בצהריים רגב נסעה לעבר משרד התרבות. בהמשך רגב נסעה על גבי נתיב תחבורה ציבורית, ביצעה פניות מנתיב אמצעי, והמשיכה להבהיל רכבים שלצדה בנהיגה חסרת אחריות. בלשכת שרת התרבות והספורט סירבו לחשוף מה רגב עשתה באותו בוקר, ואת מי ביקרה במגדלים. היא כן הודיעה ש"ריעננה את הנהלים בקרב נהגי הלשכה כדי למנוע הישנות מקרים כאלה בעתיד". מאוד מעניין אותנו מה היה בסיר של השרה רגב – אבל בעיקר חשוב לנו לעורר מודעות לנבחרי ציבור שלא מפרסמים את היומן שלהם. זכרו: הם עובדים בשבילנו! זכותנו לדעת מה הם עושים ועם מי הם נפגשים. עד שכל חברי הכנסת יחשפו את יומני הפגישות שלהם, אנחנו נמשיך לעשות הכל כדי לשכנע אותם לעשות זאת. רוצים לסייע לנו לממן מעקבים נוספים? הצטרפו עכשיו   ועד שנגלה מה היה בסיר – אתם מוזמנים לאשר הגעה לאירוע שלנו בפייסבוק ולהציע רעיונות מקוריים לתכולת הסיר המסתורית!   